སྤྲོ་སེམས་འཁོལ་བའི་ཐལ་མོའི་བརྡེབས་སྒྲའི་ཁྲོད།ཞི་ཅིན་ཕིང་གིས་གསུང་བཤད་གནང་།ཁོང་གིས་གསུངས་དོན།ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་མཛའ་བཤེས་དན་རྟགས་ནི་ཀྲུང་གོ་རྒྱལ་ཁབ་ཀྱིས་ཕྱི་ཕྱོགས་ལ་གནང་བའི་ཆེས་མཐོའི་གཟི་བརྗིད་མཚན་སྙན་དན་རྟགས་ཡིན་ལ།ཀྲུང་གོའི་དེང་རབས་ཅན་འཛུགས་སྐྲུན་ལ་རྒྱབ་སྐྱོར་བྱེད་པ་དང་།རྒྱལ་ཁབ་ཕྱི་ནང་གི་བརྗེ་རེས་དང་མཉམ་ལས་ལ་སྐུལ་འདེད་གཏོང་བ།འཛམ་གླིང་གི་ཞི་བདེ་ལ་སྲུང་སྐྱོབ་བྱེད་པ་བཅས་ཐད་བྱས་རྗེས་ཁྱད་དུ་འཕགས་པ་བཞག་པའི་ཕྱི་རྒྱལ་གྱི་མཛའ་བཤེས་མི་སྣར་གནང་བ་ཡིན།ཙུང་ཐུང་ཕུའུ་ཅིན་ནི་འཛམ་གླིང་སྟེང་ཤུགས་རྐྱེན་ལྡན་པའི་རྒྱལ་ཁབ་ཆེན་པོའི་འགོ་གཙོ་ཡིན་ལ།ཀྲུང་གོའི་མི་དམངས་ཀྱི་གྲོགས་པོ་བཟང་བོ་དང་གྲོགས་པོ་རྙིང་བའང་ཡིན།ཁོང་གིས་ལོ་མང་པོའི་རིང་ལ་ཀྲུང་གོ་དང་ཨུ་རུ་སི་གཉིས་ཀྱི་འབྲེལ་བར་མཐོང་ཆེན་དང་དངོས་སུ་སྐུལ་འདེད་བཏང་སྟེ།ཀྲུང་གོ་དང་ཨུ་རུ་སི་གཉིས་ཀྱི་འབྲེལ་བས་རྒྱལ་སྤྱིའི་གནས་བབ་ཀྱི་འགྱུར་ལྡོག་ལ་ཉམས་སད་ཐེག་པ་དང་།ཆབ་སྲིད་དང་འཐབ་ཇུས་ཡིད་ཆེས་རྒྱུན་ཆད་མེད་པར་ཇེ་བརྟན་དུ་གཏོང་བ།ཁྱབ་ཁོངས་སོ་སོའི་དངོས་གཉེར་མཉམ་ལས་ལ་འཕེལ་རྒྱས་ཆེན་པོ་བྱུང་བར་མ་ཟད།རྒྱལ་ཁབ་གཉིས་ཀྱི་མི་དམངས་བར་གྱི་མཛའ་བཤེས་རྒྱུན་ཆད་མེད་པར་ཇེ་བརྟན་ཏུ་བཏང་།